سبطین فضلی

سید سبطین فضلی (پیدائش: 9 جولائی،1916ء - وفات: 25 جولائی، 1985ء) پاکستان سے تعلق رکھنے والے بر صغیر پاک و ہند کے نامور فلمی ہدایت کار اور اردو کے مشہور معروف ناول نگار فضل احمد کریم فضلی کے بھائی تھے۔

 حالات زندگی 
سبطین فضلی 9 جولائی،1916ء کو بہرائچ، اترپردیش، برطانوی ہندوستان میں پیدا ہوئے۔ڈاکٹر محمد منیر احمد سلیچ، وفیات ناموران پاکستان، اردو سائنس بورڈ، لاہور، 2006ء، ص 347 انھوں نے اپنے فلمی کیریئر کا آغاز اپنے بڑے بھائی حسنین فضلی (1957ء۔1912ء) کی معاونت سے کیا تھا۔ تقسیم ہند کے بعد انھوں نے پاکستان کی کلاسیک فلم دوپٹہ کی ہدایات دیں۔ اس کے بعد انھوں نے آنکھ کا نشہ اور دو تصویریں نامی فلمیں بنائیں۔ یہ دونوں فلمیں کامیاب نہیں ہوئیں مگر ان کی صرف ایک فلم دوپٹہ ہی ان کا نام پاکستان کی فلمی تاریخ میں ہمیشہ زندہ رکھنے کے لیے کافی ہے۔پاکستان کرونیکل، عقیل عباس جعفری، ورثہ پبلی کیشنز، کراچی، 2010ء، ص 582

 مشہور فلمیں 
 شمع 1946ء
 ڈوپٹہ1952ء
 آنکھ کا نشہ
 دو تصوریں

 وفات 
سبطین فضلی 25 جولائی، 1985ء کو لاہور، پاکستان میں وفات پاگئے۔ وہ لاہور میں میانی صاحب کے قبرستان میں آسودۂ خاک ہیں۔سبطین فضلی، بائیو ببلوگرافی ڈاٹ کام، پاکستان

 حوالہ جات 

زمرہ:1916ء کی پیدائشیں
زمرہ:1985ء کی وفیات
زمرہ:بھارتی فلم ہدایت کار
زمرہ:بہرائچ کی شخصیات
زمرہ:پاکستانی فلم ہدایت کار
زمرہ:پاکستانی مسلم شخصیات
زمرہ:لاہوری شخصیات